รัฐบาลไทย-ข่าวทำเนียบรัฐบาล-ปลัดมหาดไทย กำชับทุกจังหวัดเร่งเจรจาไกล่เกลี่ยเพื่อแก้ไขปัญหาหนี้นอกระบบ สร้างคุณภาพชีวิตที่ดีให้กับประชาชนทั่วทั้งประเทศ เผยยอดหนี้นอกระบบครบ 43 วัน มูลหนี้ 8,105 ล้านบาท
วันศุกร์ที่ 12 มกราคม 2567
12/01/2567
ปลัดมหาดไทย กําชับทุกจังหวัดเร่งเจรจาไกล่เกลี่ยเพื่อแก้ไขปัญหาหนี้นอกระบบ สร้างคุณภาพชีวิตที่ดีให้กับประชาชนทั่วทั้งประเทศ เผยยอดหนี้นอกระบบครบ 43 วัน มูลหนี้ 8,105 ล้านบาท
ปลัดมหาดไทย กําชับทุกจังหวัดเร่งเจรจาไกล่เกลี่ยเพื่อแก้ไขปัญหาหนี้นอกระบบ สร้างคุณภาพชีวิตที่ดีให้กับประชาชนทั่วทั้งประเทศ เผยยอดหนี้นอกระบบครบ 43 วัน มูลหนี้ 8,105 ล้านบาท ประชาชนลงทะเบียนแล้วกว่า 1.2 แสนราย ไกล่เกลี่ยสําเร็จแล้วเกือบ 2.9 พันราย
วันนี้ (12 ม.ค. 67) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงการลงทะเบียนแก้ไขปัญหาหนี้นอกระบบ เป็นวันที่ 43 นับตั้งแต่เปิดลงทะเบียนเมื่อวันที่ 1 ธันวาคม 2566 เป็นต้นมา โดยจากข้อมูลของสํานักการสอบสวนและนิติการ กรมการปกครอง เมื่อเวลา 15.30 น. มีมูลหนี้รวม 8,105.959 ล้านบาท ประชาชนลงทะเบียนแล้ว 126,882 ราย เป็นการลงทะเบียนผ่านระบบออนไลน์ 109,250 ราย และการลงทะเบียน ณ ศูนย์อํานวยการแก้ไขหนี้นอกระบบ 17,632 ราย รวมจํานวนเจ้าหนี้ 91,473 ราย มีพื้นที่/จังหวัดที่มีผู้ลงทะเบียนมากที่สุด 5 ลําดับแรก 1. กรุงเทพมหานคร ยังคงมากที่สุด มีผู้ลงทะเบียน 10,599 ราย เจ้าหนี้ 6,667 ราย มูลหนี้ 740.388 ล้านบาท 2. จังหวัดนครศรีธรรมราช มีผู้ลงทะเบียน 5,181 ราย เจ้าหนี้ 4,463 ราย มูลหนี้ 334.592 ล้านบาท 3. จังหวัดสงขลา มีผู้ลงทะเบียน 4,735 ราย เจ้าหนี้ 3,516 ราย มูลหนี้ 305.003 ล้านบาท 4. จังหวัดนครราชสีมา มีผู้ลงทะเบียน 4,730 ราย เจ้าหนี้ 3,044 ราย มูลหนี้ 351.810ล้านบาท 5. จังหวัดขอนแก่น มีผู้ลงทะเบียน 3,297 ราย เจ้าหนี้ 2,674 ราย มูลหนี้ 249.405 ล้านบาท ขณะที่จังหวัดที่มีผู้ลงทะเบียนน้อยที่สุด 5 ลําดับแรก ได้แก่ 1. จังหวัดแม่ฮ่องสอน มีผู้ลงทะเบียน 194 ราย เจ้าหนี้ 158 ราย มูลหนี้ 10.003 ล้านบาท 2. จังหวัดระนอง มีผู้ลงทะเบียน 266 ราย เจ้าหนี้ 181 ราย มูลหนี้ 18.306 ล้านบาท 3. จังหวัดสมุทรสงคราม มีผู้ลงทะเบียน 328 ราย เจ้าหนี้ 237 ราย มูลหนี้ 10.532 ล้านบาท 4. จังหวัดตราด มีผู้ลงทะเบียน 413 ราย เจ้าหนี้ 303 ราย มูลหนี้ 17.551 ล้านบาท และ 5. จังหวัดสิงห์บุรี มีผู้ลงทะเบียน 445 ราย เจ้าหนี้ 299 ราย มูลหนี้ 21.249 ล้านบาท
“สําหรับข้อมูลการไกล่เกลี่ยหนี้นอกระบบทั่วประเทศ พบว่า มีลูกหนี้เข้าสู่กระบวนการไกล่เกลี่ยแล้ว 8,456 ราย ไกล่เกลี่ยสําเร็จ 2,896 ราย มูลหนี้ของลูกหนี้ก่อนไกล่เกลี่ย 672.934 ล้านบาท หลังการไกล่เกลี่ย 343.390 ล้านบาท มูลหนี้ลดลง 329.543 ล้านบาท และจังหวัดที่สามารถนําลูกหนี้เข้าสู่กระบวนการไกล่เกลี่ยได้มากที่สุดยังคงเป็นจังหวัดนครสวรรค์เช่นเดิม โดยมีลูกหนี้ที่เข้าสู่กระบวนการไกล่เกลี่ย 2,910 ราย ไกล่เกลี่ยสําเร็จ 72 ราย มูลหนี้ของลูกหนี้ก่อนไกล่เกลี่ย 224.684 ล้านบาท หลังการไกล่เกลี่ย 4.650 ล้านบาท ทําให้มูลหนี้ของพี่น้องประชาชนในจังหวัดนครสวรรค์ลดลง 220.033 ล้านบาท สําหรับกรณีที่ไม่ได้รับความร่วมมือกระทั่งไม่สามารถดําเนินการไกล่เกลี่ยได้ เจ้าหน้าที่จะดําเนินการส่งสํานวนแจ้งความต่อพนักงานสอบสวนของสถานีตํารวจในพื้นที่ มีการดําเนินคดีไปแล้ว 46 คดี ใน 19 จังหวัด” นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ได้สั่งการเน้นย้ําให้ผู้ว่าราชการจังหวัดและนายอําเภอได้ใช้กลไกระดับพื้นที่ในทุกภาคีเครือข่าย เร่งประชาสัมพันธ์อย่างต่อเนื่องให้ลูกหนี้นอกระบบเข้ามาลงทะเบียนให้มากที่สุด รวมทั้งให้ทุกพื้นที่เร่งเจรจาไกล่เกลี่ยหนี้สินให้เร็วขึ้น เพื่อให้ลูกหนี้นอกระบบที่ลงทะเบียนไว้ได้รับการช่วยเหลือและแก้ไขปัญหาหนี้นอกระบบได้รวดเร็วที่สุด เพื่อสร้างคุณภาพชีวิตที่ดีให้กับพี่น้องประชาชน สําหรับกรณีเจ้าหนี้ที่ไม่ให้ความร่วมมือในการเจรจาไกล่เกลี่ยนั้น ได้มีแนวทางให้ทุกจังหวัดเร่งดําเนินการตามกฎหมายต่อไป ทั้งนี้ กระทรวงมหาดไทยยังคงเปิดรับลงทะเบียนพี่น้องประชาชนผู้ได้รับความเดือดร้อนจากปัญหาหนี้นอกระบบ ทั้งทางระบบออนไลน์ที่เว็บไซต์ https://debt.dopa.go.th หรือ ลงทะเบียนได้ ณ ที่ว่าการอําเภอ หรือ สํานักงานเขตทั่วประเทศ โดยสามารถสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood
กองสารนิเทศ สป.มท.
ครั้งที่ 59/2567 วันที่ 12 ม.ค. 2567